RICHY ออกหุ้นกู้มีประกัน 400 ลบ. ชูดอกเบี้ย 6.8% ขายรายใหญ่-สถาบัน 18-20 พ.ค.
RICHY ออกหุ้นกู้มีประกัน 400 ลบ. ชูดอกเบี้ย 6.8% ต่อปี เสนอขายรายใหญ่-สถาบัน 18-20 พ.ค.64 ระดมทุนชำระคืนหุ้นกู้ที่จะครบกำหนด
RICHY ออกหุ้นกู้มีประกัน 400 ลบ. ชูดอกเบี้ย 6.8% ต่อปี เสนอขายรายใหญ่-สถาบัน 18-20 พ.ค.64 ระดมทุนชำระคืนหุ้นกู้ที่จะครบกำหนด
5 พ.ค. 2564

บริษัท ริชี่เพลซ 2002 จำกัด (มหาชน) หรือ RICHY ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 1/2564 มูลค่าไม่เกิน 400 ล้านบาท อายุ อายุ 2 ปี ครบกำหนดไถ่ถอนปี พ.ศ.2566 มีอัตราดอกเบี้ย 6.80% ต่อปี ชำระดอกเบี้ยทุก 3 เดือนตลอดอายุหุ้นกู้ โดยเสนอขายหุ้นกู้ให้แก่ผู้ลงทุนสถาบัน และ/หรือ ผู้ลงทุนรายใหญ่  ระหว่างวันที่ 18-20 พ.ค.64 ผู้จัดการการจัดจำหน่ายหุ้นกู้ ได้แก่ บล.เอเซีย พลัส บล.เคทีบีเอสที บล.หยวนต้า (ประเทศไทย) และ บล.คิงส์ฟอร์ด
โดยหุ้นกู้ดังกล่าวมีหลักประกัน ดังนี้ 1.ที่ดิน 1 แปลงในจังหวัดนนทบุรี มูลค่าตามราคาประเมินรวม 7,563,600 บาท (จดจำนองลำดับสาม) และ 2.ห้องชุดโครงการ ริชพาร์ด@เตาปูน, ริชพาร์ค@เจ้าพระยา และ ดิเอท คอลเลคชั่น มลูค่าตามราคาประเมิน รวม 581,885,036 บาท
สำหรับบริษัทมีวัตถุประสงค์จะนำเงินที่ได้จากการเสนอขายหุ้นกู้ในครั้งนี้ไปชำระคืนหุ้นกู้ที่จะครบกำหนดในเดือน พ.ค. 64 จำนวน 400 ล้านบาท
ทั้งนี้ ไม่มีการจัดอันดับความน่าเชื่อถือของหุ้นกู้